gl gl gl gl gl es gl gl gl gl gl gl gl es gl gl gl gl gl gl ast gl gl gl gl gl gl es gl gl gl gl gl gl en ast gl gl gl gl gl gl it gl vi gl gl gl gl
Horas alegres que pasades voando...: xaneiro 2019
Inspirados no verso de Gutierre de Cetina, propoñemos neste blog unha fonte de recomendacións literarias, suxestións e novidades que xorden da biblioteca do IES A Xunqueira I para facer da lectura a mellor maneira de pasar as vosas horas de lecer, inda que avancen voando.
domingo, 27 de xaneiro de 2019
Emigrantes móstranos unha realidade aínda existente nestes nosos tempos, unha realidade especialmente ligada a nós como galegas e galegos, pois como xa cantaba a nosa Rosalía...
"Éste vaise i aquél vaise, e todos, todos se van ̈.
Shaun Tan proba que unha imaxe vale máis ca mil palabras valéndose só das súas ilustracións para facernos entender a crueza da emigración e a profunda dor da familia que se rompe, lanzando un intelixente paralelismo entre a incomprensión de certos debuxos por parte do lector e a incomprensión do protagonista emigrante ao atoparse nun novo país completamente diferente ao propio.
O autor emprega, ademais, a figura do seu pai - quen emigrou a Australia Occidental desde Malasia- achegando así a historia de tantas e tan diferentes persoas á súa propia experiencia familiar, facendo ao libro aínda máis impactante, se cabe.
Unha dura, aínda que emotiva historia de superación e loita, que Tan comparte con nós neste fermoso conto ilustrado.
(Recensión de Sara Iglesias Rodríguez, alumna de 1º E de Bacharelato e colaboradora da Biblioteca).
ás xaneiro 27, 2019 Ningún comentario:
Enviar por correo electrónicoBlogThis!Compartir en TwitterCompartir en FacebookCompartir en Pinterest
Etiquetas: Emigrantes e refuxiados, NOVIDADES NA BIBLIOTECA, RECOMENDACIÓNS TRALA LECTURA
Publicacións máis recentes Publicacións máis antigas Inicio
Subscribirse a: Publicacións (Atom)
Lengua Castellana y Literatura
Tema Etéreo. Con tecnoloxía de Blogger.